
LIETUVOS RESPUBLIKOS SEIMAS


VAKARINIO POSĖDŽIO PROTOKOLAS

2017-03-23  Nr. SPP-38
Vilnius

Posėdžio pirmininkė – Seimo Pirmininko pirmoji pavaduotoja R. Baškienė.

Užsiregistravo 61 Seimo narys (15.01 val.)

15.01 val.
SVARSTYTA. Seimo nutarimo „Dėl Viktoro Aiduko atleidimo iš Lietuvos Aukščiausiojo Teismo teisėjo pareigų“ projektas Nr. XIIIP-482 (teikėjas – Respublikos Prezidentas) (priėmimo tęsinys).

Posėdžio pirmininkė paskelbė slapto balsavimo rezultatus dėl V. Aiduko atleidimo iš Lietuvos Aukščiausiojo Teismo teisėjo pareigų:

išduota biuletenių – 88;
rasta biuletenių – 88;
	galiojantys biuleteniai – 77;
negaliojantys biuleteniai – 11;
už – 69;
prieš – 5;
susilaikė 3.
Pritarta.

NUTARTA. Priimti Seimo nutarimą „Dėl Viktoro Aiduko atleidimo iš Lietuvos Aukščiausiojo Teismo teisėjo pareigų“. 

15.02 val.
Vyriausybės valanda.

Seimo posėdyje dalyvavo Vyriausybės nariai:
Ministras Pirmininkas S. Skvernelis,
aplinkos ministras K. Navickas,
energetikos ministras Ž. Vaičiūnas,
finansų ministras V. Šapoka, 
krašto apsaugos ministras R. Karoblis,
socialinės apsaugos ir darbo ministras L. Kukuraitis,
susisiekimo ministras R. Masiulis,
sveikatos apsaugos ministras A. Veryga,
teisingumo ministrė M. Vainiutė,
vidaus reikalų ministras E. Misiūnas,
žemės ūkio ministras B. Markauskas.

Į Seimo nario E. Pupinio klausimą (dėl lėšų daugiabučiams renovuoti) atsakė aplinkos ministras K. Navickas.
Į Seimo nario K. Glavecko klausimą (dėl pensijų padidėjimo) atsakė finansų ministras V. Šapoka.
Į Seimo nario Z. Jedinskio klausimą (dėl eilių poliklinikose) atsakė sveikatos apsaugos ministras A. Veryga.
Į Seimo nario R. Žemaitaičio klausimą (frakcijos „Tvarka ir teisingumas“ vardu) (dėl Vyriausiosios rinkimų komisijos) atsakė teisingumo ministrė M. Vainiutė.
Į Seimo nario G. Landsbergio klausimą (dėl Nacionalinio operos ir baleto teatro vadovo G. Kėvišo) atsakė Ministras Pirmininkas S. Skvernelis.
Į Seimo nario V. Gailiaus klausimą (Liberalų sąjūdžio frakcijos vardu) (dėl energetinių augalų) atsakė žemės ūkio ministras B. Markauskas.
Į Seimo narės  A. Maldeikienės klausimą (dėl tarpdisciplininių studijų) atsakė Ministras Pirmininkas S. Skvernelis.
Į Seimo narės A. Papirtienės klausimą (dėl Valstybės ir savivaldybių įstaigų darbuotojų darbo apmokėjimo įstatymo taikymo išaiškinimo) atsakė socialinės apsaugos ir darbo ministras L. Kukuraitis.
Į Seimo narės R. Morkūnaitės-Mikulėnienės klausimą (dėl Gedimino kalno) atsakė aplinkos ministras K. Navickas, atsakymą papildė Ministras Pirmininkas S. Skvernelis.
Į Seimo nario S. Gentvilo klausimą (dėl Klaipėdos išorinio uosto) atsakė Ministras Pirmininkas S. Skvernelis.
Į Seimo nario L. Talmonto klausimą (dėl žvyrkelių asfaltavimo) atsakė susisiekimo ministras R. Masiulis.
Į Seimo nario A. Dumbravos klausimą (dėl Ignalinos atominės elektrinės uždarymo) atsakė energetikos ministras Ž. Vaičiūnas.
Į Seimo nario R. Martinėlio klausimą (dėl sveikatos priežiūros įstaigų konsolidavimo) atsakė sveikatos apsaugos ministras A. Veryga.
Į Seimo narės R. Šalaševičiūtės klausimą (dėl Antakalnio ligoninės) atsakė  sveikatos apsaugos ministras A. Veryga.
Į Seimo nario M. Majausko klausimą (dėl savižudybių prevencijos) atsakė sveikatos apsaugos ministras A. Veryga.
Į Seimo nario E. Gentvilo klausimą (dėl įmonių prie Žemės ūkio ministerijos pertvarkos) atsakė žemės ūkio ministras B. Markauskas. 
Į Seimo nario K. Bartkevičiaus klausimą (dėl klimato kaitos programos) atsakė aplinkos ministras K. Navickas.
Į Seimo nario S. Tumėno klausimą (dėl Australijos lietuvių pensijų) atsakė socialinės apsaugos ir darbo ministras L. Kukuraitis.
Į Seimo nario J. Razmos klausimą (dėl apsisaugojimo nuo legioneliozės) atsakė Ministras Pirmininkas S. Skvernelis.
Į Seimo nario V. Kamblevičiaus klausimą (dėl miškų ūkio reformos) atsakė aplinkos ministras K. Navickas. 
Į Seimo nario A. Šimo klausimą (dėl Priešgaisrinės apsaugos ir gelbėjimo departamento) atsakė vidaus reikalų ministras E. Misiūnas.
Į Seimo nario K. Starkevičiaus klausimą (dėl Nacionalinės žemės tarnybos reorganizavimo) atsakė žemės ūkio ministras B. Markauskas.
Į Seimo nario G. Vasiliausko klausimą (dėl atliekų perdirbimo) atsakė aplinkos ministras K. Navickas.
Į Seimo nario R. J. Dagio klausimą (dėl lyties keitimo finansavimo ir socialinio draudimo sistemos reformos finansavimo) atsakė Ministras Pirmininkas S. Skvernelis.
Į Seimo nario J. Varžgalio klausimą (dėl daugiabučių renovacijos terminų) atsakė aplinkos ministras K. Navickas.
Į Seimo narės I. Degutienės klausimą (dėl Vaikų išlaikymo fondo) atsakė socialinės apsaugos ir darbo ministras L. Kukuraitis.
Į Seimo nario D. Kepenio klausimą (dėl Privalomojo sveikatos draudimo fondo) atsakė finansų ministras V. Šapoka.

Kalbėjo Ministras Pirmininkas S. Skvernelis.

16.00 val.
Informaciniai pranešimai.

Posėdžio pirmininkė perskaitė Teisės departamento išvadą dėl Seimo rezoliucijos „Dėl sutikimo Lietuvos Respublikos Seimo narį Mantą Adomėną patraukti baudžiamojon atsakomybėn ar kitaip suvaržyti jo laisvę“ ir paprašė, kad Seimo frakcijų seniūnai pasiūlytų kandidatus į tyrimo komisiją. 

16.02 val.
SVARSTYTA. Geležinkelių transporto kodekso patvirtinimo, įsigaliojimo ir taikymo įstatymo Nr. IX-2152 4 straipsnio pakeitimo įstatymo projektas Nr. XIIP-4552(3) (teikėjas – J. Razma) (svarstymas).

Pagrindinio – Ekonomikos komiteto išvadą pateikė šio komiteto atstovas A. Skardžius.

NUTARTA. Pritarti šiam projektui po svarstymo Seimo posėdyje. Balsavimo rezultatai: už – 73, prieš – 1, susilaikė 3. (Užsiregistravo 77 Seimo nariai (16.05 val.)

Dėl posėdžio vedimo tvarkos kalbėjo Seimo nariai: R. Žilinskas, R. Žemaitaitis (frakcijos „Tvarka ir teisingumas“ vardu pasiūlė kreiptis į Etikos ir procedūrų komisiją dėl Seimo rezoliucijos „Dėl sutikimo Lietuvos Respublikos Seimo narį Mantą Adomėną patraukti baudžiamojon atsakomybėn ar kitaip suvaržyti jo laisvę“).

Posėdžio pirmininkė pasiūlė kreiptis į Etikos ir procedūrų komisiją, kad iki 2017 m. kovo 28 d. komisija pateiktų išaiškinimą dėl Seimo rezoliucijos „Dėl sutikimo Lietuvos Respublikos Seimo narį Mantą Adomėną patraukti baudžiamojon atsakomybėn ar kitaip suvaržyti jo laisvę“. Šiam pasiūlymui pritarta bendru sutarimu.

16.10 val.
SVARSTYTA. Saugaus eismo automobilių keliais įstatymo Nr. VIII-2043 27 straipsnio pakeitimo įstatymo projektas Nr. XIIIP-366 (teikėjai – J. Jarutis / 29 Seimo nariai) (pateikimas).
Pranešėjas – Seimo narys J. Jarutis.

Klausė Seimo nariai: J. Razma, A. Šimas, E. Pupinis, L. Balsys.

Dėl balsavimo motyvų kalbėjo Seimo nariai: K. Mažeika, J. Razma. 

NUTARTA:
1. Pritarti šiam projektui po pateikimo ir pradėti jo svarstymo procedūrą. Balsavimo rezultatai: už – 48, prieš – 8, susilaikė 34. (Užsiregistravo 90 Seimo narių (16.24 val.)
2. Paskirti Teisės ir teisėtvarkos komitetą pagrindiniu komitetu šiam projektui svarstyti. Pritarta bendru sutarimu. 
3. Paskirti šio projekto preliminarią svarstymo Seimo posėdyje datą – 2017-05-23. Pritarta bendru sutarimu.
	

16.25 val.
SVARSTYTA. Įstatymo „Dėl Estijos Respublikos Vyriausybės, Latvijos Respublikos Vyriausybės ir Lietuvos Respublikos Vyriausybės protokolo dėl Baltijos gynybos koledžo ir jo personalo statuso pakeitimo protokolo ratifikavimo“ projektas Nr. XIIIP-384 (pateikimas).
Pranešėjas – krašto apsaugos ministras R. Karoblis.

NUTARTA:
1. Pritarti šiam projektui po pateikimo ir pradėti jo svarstymo procedūrą. Balsavimo rezultatai: už – 82, prieš – 0, susilaikė 0. (Užsiregistravo 82 Seimo nariai (16.27 val.)
2. Paskirti Užsienio reikalų komitetą pagrindiniu komitetu šiam projektui svarstyti. Pritarta bendru sutarimu. 
3. Paskirti Nacionalinio saugumo ir gynybos komitetą papildomu komitetu šiam projektui svarstyti. Pritarta bendru sutarimu.
4. Paskirti šio projekto preliminarią svarstymo Seimo posėdyje datą – 2017-05-23. Pritarta bendru sutarimu.
	
16.28 val.
SVARSTYTA:
1. Įstatymo „Dėl 1979 metų Tolimų tarpvalstybinių oro teršalų pernašų konvencijos 1998 metų Protokolo dėl sunkiųjų metalų pakeitimų ratifikavimo“ projektas Nr. XIIIP-459.
2. Įstatymo „Dėl 1979 metų Tolimų tarpvalstybinių oro teršalų pernašų konvencijos 1998 metų Protokolo dėl patvariųjų organinių teršalų pakeitimų ratifikavimo“ projektas Nr. XIIIP-460
(pateikimas).
Pranešėjas – aplinkos viceministras M. Gudas.

Klausė Seimo narys J. Olekas.

NUTARTA:
1. Pritarti šiems projektams po pateikimo ir pradėti jų svarstymo procedūrą. Balsavimo rezultatai: už – 77, prieš – 0, susilaikė 0. (Užsiregistravo 77 Seimo nariai (16.33 val.)
2. Paskirti Užsienio reikalų komitetą pagrindiniu komitetu šiems projektams svarstyti. Pritarta bendru sutarimu.
3. Paskirti Aplinkos apsaugos komitetą papildomu komitetu šiems projektams svarstyti. Pritarta bendru sutarimu.
4. Paskirti šių projektų preliminarią svarstymo Seimo posėdyje datą – 2017-04-25. Pritarta bendru sutarimu.

16.34 val.
SVARSTYTA. Žemės reformos įstatymo Nr. I-1607 22 straipsnio pakeitimo įstatymo projektas Nr. XIIIP-416 (pateikimas).
Pranešėjas – žemės ūkio ministras B. Markauskas.

Klausė Seimo nariai: S. Gentvilas, V. Rinkevičius, E. Pupinis, J. Olekas, K. Starkevičius.

Dėl balsavimo motyvų kalbėjo Seimo nariai: J. Olekas, R. Juška.

NUTARTA:
1. Pritarti šiam projektui po pateikimo ir pradėti jo svarstymo procedūrą. Balsavimo rezultatai: už – 64, prieš – 0, susilaikė 15. (Užsiregistravo 79 Seimo nariai (16.51 val.)
2. Paskirti Kaimo reikalų komitetą pagrindiniu komitetu šiam projektui svarstyti. Pritarta bendru sutarimu. 
3. Paskirti Valstybės valdymo ir savivaldybių komitetą papildomu komitetu šiam projektui svarstyti. Pritarta bendru sutarimu.
4. Paskirti šio projekto preliminarią svarstymo Seimo posėdyje datą – 2017-05-04. Pritarta bendru sutarimu.
	
16.52 val.
SVARSTYTA. Augalų apsaugos įstatymo Nr. I-1069 pakeitimo įstatymo projektas Nr. XIIIP-442ES (pateikimas) (Vyriausybė siūlo svarstyti skubos tvarka).
Pranešėjas – žemės ūkio ministras B. Markauskas.

Klausė Seimo nariai: K. Starkevičius, J. Baublys.

Dėl komitetų kalbėjo Seimo narė V. Vingrienė.

NUTARTA:
1. Pritarti šiam projektui po pateikimo ir pradėti jo svarstymo procedūrą. Pritarta bendru sutarimu. 
2. Paskirti Kaimo reikalų komitetą pagrindiniu komitetu šiam projektui svarstyti. Pritarta bendru sutarimu. 
3. Paskirti Aplinkos apsaugos komitetą papildomu komitetu šiam projektui svarstyti. Pritarta bendru sutarimu.
4. Paskirti šio projekto preliminarią svarstymo Seimo posėdyje datą – 2017-05-23. Pritarta bendru sutarimu.
5. Svarstyti šį projektą skubos tvarka. Pritarta bendru sutarimu. 	

Toliau posėdžiui pirmininkavo Seimo Pirmininko pavaduotojas A. Nekrošius.

16.59 val.
SVARSTYTA. Vyriausiosios tarnybinės etikos komisijos įstatymo Nr. X-1666 6 straipsnio pakeitimo įstatymo projektas Nr. XIIIP-67 (pateikimas).
Pranešėjas – Seimo narys E. Gentvilas.

Klausė Seimo nariai: A. Bilotaitė, L. Balsys, S. Šedbaras.

NUTARTA:
1. Pritarti šiam projektui po pateikimo ir pradėti jo svarstymo procedūrą. Balsavimo rezultatai: už – 69, prieš – 0, susilaikė 7. (Užsiregistravo 76 Seimo nariai (17.09 val.)
2. Paskirti Valstybės valdymo ir savivaldybių komitetą pagrindiniu komitetu šiam projektui svarstyti. Pritarta bendru sutarimu. 
3. Paskirti šio projekto preliminarią svarstymo Seimo posėdyje datą – 2017-04-18. Pritarta bendru sutarimu.

17.10 val.
SVARSTYTA. Vyriausiosios tarnybinės etikos komisijos įstatymo Nr. X-1666 6 straipsnio pakeitimo įstatymo projektas Nr. XIIP-4266(3) (pateikimas).
Pranešėjas – Seimo narys J. Razma. 

Klausė Seimo nariai: V. Rinkevičius, P. Gražulis, E. Gentvilas, V. Kamblevičius.

Dėl komitetų kalbėjo Seimo narė R. Šalaševičiūtė.



NUTARTA:
1. Pritarti šiam projektui po pateikimo ir pradėti jo svarstymo procedūrą. Pritarta bendru sutarimu. 
2. Paskirti Valstybės valdymo ir savivaldybių komitetą pagrindiniu komitetu šiam projektui svarstyti. Pritarta bendru sutarimu. 
3. Paskirti Teisės ir teisėtvarkos komitetą papildomu komitetu šiam projektui svarstyti. Pritarta bendru sutarimu.
4. Paskirti šio projekto preliminarią svarstymo Seimo posėdyje datą – 2017-04-18. Pritarta bendru sutarimu.
	
17.18 val.
SVARSTYTA. Vyriausiosios tarnybinės etikos komisijos įstatymo Nr. X-1666 5, 6 ir 161 straipsnių pakeitimo įstatymo projektas Nr. XIIIP-475(2) (teikėjai – P. Urbšys / 7 Seimo nariai) (pateikimas).
Pranešėja – Seimo narė A. Širinskienė.

Klausė Seimo nariai: L. Balsys, E. Gentvilas, V. Kamblevičius.

Dėl balsavimo motyvų kalbėjo Seimo nariai: V. Rinkevičius, L. Balsys.

NUTARTA:
1. Pritarti šiam projektui po pateikimo ir pradėti jo svarstymo procedūrą. Balsavimo rezultatai: už – 50, prieš – 0, susilaikė 19. (Užsiregistravo 69 Seimo nariai (17.29 val.)
2. Paskirti Valstybės valdymo ir savivaldybių komitetą pagrindiniu komitetu šiam projektui svarstyti. Pritarta bendru sutarimu. 
3. Paskirti Teisės ir teisėtvarkos komitetą papildomu komitetu šiam projektui svarstyti. Pritarta bendru sutarimu.
4. Paskirti šio projekto preliminarią svarstymo Seimo posėdyje datą – 2017-04-18. Pritarta bendru sutarimu.
	
17.30 val.
SVARSTYTA. Vyriausiosios rinkimų komisijos įstatymo Nr. IX-985 7, 10, 12 ir 14 straipsnių pakeitimo įstatymo projektas Nr. XIIIP-488(2)  (teikėjai – A. Širinskienė / 5 Seimo nariai) (pateikimas).
Pranešėjas – Seimo narys R. Karbauskis.

Klausė Seimo narys E. Pupinis.

Dėl balsavimo motyvų kalbėjo Seimo nariai: T. Langaitis, M. Adomėnas.

Dėl komitetų kalbėjo Seimo narė R. Šalaševičiūtė.

NUTARTA:
1. Pritarti šiam projektui po pateikimo ir pradėti jo svarstymo procedūrą. Balsavimo rezultatai: už – 47, prieš – 1, susilaikė 19. (Užsiregistravo 67 Seimo nariai (17.36 val.)
2. Paskirti Valstybės valdymo ir savivaldybių komitetą pagrindiniu komitetu šiam projektui svarstyti. Pritarta bendru sutarimu. 

Balsuota, ar paskirti Teisės ir teisėtvarkos komitetą papildomu komitetu šiam projektui svarstyti: už – 28, prieš – 24, susilaikė 14. Nepritarta. (Užsiregistravo 66 Seimo nariai (17.37 val.)

NUTARTA. Paskirti šio projekto preliminarią svarstymo Seimo posėdyje datą – 2017-04-18. Pritarta bendru sutarimu.
	
17.38 val.
SVARSTYTA. Specialiųjų tyrimų tarnybos įstatymo Nr. VIII-1649 6 straipsnio pakeitimo įstatymo projektas Nr. XIIIP-465 (teikėjai – D. Gaižauskas / 8 Seimo nariai) (pateikimas).
Pranešėjas – Seimo narys V. Bakas.

Klausė Seimo nariai: A. Bilotaitė, L. Balsys.

NUTARTA:
1. Pritarti šiam projektui po pateikimo ir pradėti jo svarstymo procedūrą. Pritarta bendru sutarimu. 
2. Paskirti Nacionalinio saugumo ir gynybos komitetą pagrindiniu komitetu šiam projektui svarstyti. Pritarta bendru sutarimu. 
3. Paskirti šio projekto preliminarią svarstymo Seimo posėdyje datą – 2017-05-04. Pritarta bendru sutarimu.
	
17.43 val.
SVARSTYTA. Savaitės (2017-03-27–2017-03-31) – 2017 m. kovo 28 d. (antradienio) ir 30 d. (ketvirtadienio) posėdžių darbotvarkė.
Pranešėja – Seimo Pirmininko pirmoji pavaduotoja R. Baškienė.
	
NUTARTA. Patvirtinti savaitės (2017-03-27–2017-03-31) – 2017 m. kovo 28 d. (antradienio) ir 30 d. (ketvirtadienio) posėdžių darbotvarkę. Pritarta bendru sutarimu.

17.44 val.
Informaciniai pranešimai.

[bookmark: _GoBack]Posėdžio pirmininkas pranešė, kad Seime įkurta Tarpparlamentinių ryšių grupė su Pietų Afrikos Respublika. Grupės pirmininkas – E. Zingeris, pavaduotojai – G. Kirkilas, A. Kubilius ir A. Sysas.

Užsiregistravo 61 Seimo narys (17.45 val.)

Posėdis baigtas
 (17.46 val.)

